CELEX: 62017TA0827
Language: lt
Date: 2021-10-06 00:00:00
Title: Byla T-827/17: 2021 m. spalio 6 d. Bendrojo Teismo sprendimas byloje Aeris Invest / ECB (Galimybė susipažinti su dokumentais – Sprendimas 2004/258/EB – Dokumentai, susiję su Banco Popular Español pertvarkymo schemos patvirtinimu – Dalinis atsisakymas leisti susipažinti – Išimtis, susijusi su ECB sprendimus priimančių organų svarstymų konfidencialumu – Dokumentai, atspindintys ECB sprendimus priimančių organų svarstymų rezultatą – Pareiga motyvuoti – Išimtis, susijusi su Sąjungos ar valstybės narės finansų, pinigų ar ekonominės politikos apsauga – Išimtis, susijusi su Sąjungos ar valstybės narės finansų sistemos stabilumo apsauga – Išimtis, susijusi su informacijos, kuri pagal Sąjungos teisę saugoma kaip tokia, konfidencialumo apsauga – Konfidencialios informacijos sąvoka – Bendroji konfidencialumo prezumpcija – Pareigos saugoti profesinę paslaptį išimtys – Pagrindinių teisių chartijos 47 straipsnis)

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/26
            
         
      2021 m. spalio 6 d. Bendrojo Teismo sprendimas byloje Aeris Invest / ECB
      
      (Byla T-827/17) (1)
      
      (Galimybė susipažinti su dokumentais - Sprendimas 2004/258/EB - Dokumentai, susiję su Banco Popular Español pertvarkymo schemos patvirtinimu - Dalinis atsisakymas leisti susipažinti - Išimtis, susijusi su ECB sprendimus priimančių organų svarstymų konfidencialumu - Dokumentai, atspindintys ECB sprendimus priimančių organų svarstymų rezultatą - Pareiga motyvuoti - Išimtis, susijusi su Sąjungos ar valstybės narės finansų, pinigų ar ekonominės politikos apsauga - Išimtis, susijusi su Sąjungos ar valstybės narės finansų sistemos stabilumo apsauga - Išimtis, susijusi su informacijos, kuri pagal Sąjungos teisę saugoma kaip tokia, konfidencialumo apsauga - Konfidencialios informacijos sąvoka - Bendroji konfidencialumo prezumpcija - Pareigos saugoti profesinę paslaptį išimtys - Pagrindinių teisių chartijos 47 straipsnis)
      (2021/C 490/27)
      Proceso kalba: ispanų
      
         Šalys
      
      
         Ieškovė: Aeris Invest Sàrl (Liuksemburgas, Liuksemburgas), atstovaujama avocats R. Vallina Hoset ir E. Galán Burgos
      
         Atsakovas: Europos Centrinis Bankas, atstovaujamas T. Filipova, D. Báez Seara ir F. von Lindeiner, padedamų avocat M. Kottmann
      
         Atsakovo pusėje į bylą įstojusios šalys: Europos Komisija, atstovaujama É. Gippini Fournier, J. Rius, C. Ehrbar ir A. Steiblytės; Banco Santander, SA (Santanderas, Ispanija), atstovaujama advokatų J. Rodríguez Cárcamo ir A. Rodríguez Conde
      
         Dalykas
      
      SESV 263 straipsniu grindžiamas prašymas panaikinti 2017 m. lapkričio 7 d. ECB sprendimus LS/MD/17/405, LS/MD/17/406 ir LS/MD/17/419 neleisti visa apimtimi susipažinti su tam tikrais dokumentais, susijusiais su Banco Popular Español, SA pertvarkymo schemos patvirtinimu.
      
         Rezoliucinė dalis
      
      
                  1.
               
               
                  Panaikinti 2017 m. lapkričio 7 d. Europos Centrinio Banko (ECB) sprendimą LS/MD/17/406 tiek, kiek juo atsisakyta leisti susipažinti su balsavimo ECB valdančiojoje taryboje rezultatu, pateiktu ECB valdančiosios tarybos 447-ojo posėdžio protokole.
               
            
                  2.
               
               
                  Atmesti likusią ieškinio dalį.
               
            
                  3.
               
               
                  Aeris Invest Sàrl padengia savo bylinėjimosi išlaidas ir du trečdalius ECB bylinėjimosi išlaidų.
               
            
                  4.
               
               
                  ECB padengia trečdalį savo bylinėjimosi išlaidų.
               
            
                  5.
               
               
                  Europos Komisija ir Banco Santander, SA padengia savo bylinėjimosi išlaidas.
               
            
         (1)  OL C 63, 2018 2 19.